
Arzénes vasiszap víztelenítése és a szalagprés tervezése

Kulcsszavak: arzénes vasiszap; vízvizsgálati paraméterek; víztelenítési megoldások; szalagprés; tengelyvég gyártása
A dolgozat témája az arzénes vasiszap víztelenítésére szolgáló szalagprés gép (berendezés) tervezése. A szakdolgozatom témáját a munkahelyem biztosította, a Geszteréd Regionális Vízmű A berendezés tervezése és üzembe állítása a vállalt középtávú beruházásai között szerepel és megvalósításra vár.
Dolgozatom első részében ismertetem az arzénes vasiszap kezelésével kapcsolatos problémákat, további sorsa, felhasználása, és lerakása. A környezetvédelem céljából szalagprést terveztem, valamint bemutatom a jelenleg alkalmazott technológiát és ennek problémáit.
A munka második részben a tervezési folyamatot megelőzően elemeztem a vízvizsgálati jegyzőkönyvek alapján a kémiai paramétereket, valamint elméleti számítással igazoltam az egy év alatt keletkező arzénes vasiszap mennyiséget. Majd ehhez kapcsolódóan vizsgáltam az utóbbi években kiszállított arzénes vasiszap fuvarok költségeinek változását.
A tervezési fejezetben tovább vizsgáltam a gyakorlatban alkalmazott iszap víztelenítő megoldásokat. Az általam kiválasztott szalagprés gép működésének, fő részeinek a bemutatása. Ezt követően végeselem vizsgálatot végeztem a konstrukción, különböző terhelések figyelembe vételével. A tervezés folyamatát írom le, magyarázatot adva a gyártandó alkatrész megválasztására.
Ezek után ismertetem a tervezés legfontosabb számításait. Elkészítettem és a dolgozatban bemutatom a szalagprés fontosabb alkatrészeinek 3D-s rajzait, a gyártáshoz szükséges műhelyrajzot, végül az összeállítási rajzot SolidWorks programban.
Az utolsó fejezetben következtetéseket és javaslatokat fogalmazok meg, amelyekkel javítható a kibocsátott dekantvíz minősége, ezzel egyidejűleg csökken az arzénes vasiszap mennyisége, valamint a további kezelések és a kiszállítások költsége.



